Source: http://ec.europa.eu/civiljustice/maintenance_claim/maintenance_claim_cze_hu.htm
Timestamp: 2016-12-09 00:45:59
Document Index: 21208930

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság\n', 'bíróság ', 'bíróság ']

Európai Bizottság - Európai Igazságügyi Hálózat - Tartási igények - Csehország
Utolsó frissítés: 30-08-2006
Tartási igények - CsehországAz oldal tartalma elavult. Már megkezdtük a szöveg frissítését. Az aktualizált tartalom az európai igazságügyi portálon lesz elérhető.
Mit takarnak a „tartás” és „tartási kötelezettség” fogalmak a Cseh Köztársaság joga szerint? 2.
Hány éves korig jogosult a gyermek tartásdíjra? 3.
Mely esetekben alkalmazandó a Cseh Köztársaság joga? 4.
Amennyiben nem ez a jog alkalmazandó, milyen jogot alkalmaznak a Cseh Köztársaság bíróságai? 5.
A tartási kötelezettség megállapítását igénylőnek külön szervezethez, kormányzati szervhez vagy bírósághoz kell fordulnia? 6.
Benyújtható-e kérelem rokon, közeli hozzátartozó vagy kiskorú gyermek nevében? 7.
Ha a tartási kötelezettség megállapítását igénylő bírósághoz kíván fordulni, honnan tudja, hogy melyik bíróság illetékes az ügyben? 8.
A tartási kötelezettség megállapítását igénylőnek közvetítőn (pl. ügyvéden, meghatározott szervezeten vagy kormányzati szerven) keresztül kell benyújtania a keresetet a bírósághoz? Ha nem, akkor milyen eljárást kell alkalmazni? 9.
Kell-e a tartási kötelezettség megállapítását kérelmezőnek illetéket fizetnie a kereset benyújtásához? Ha igen, általában mekkora összeget jelent ez? Ha a keresetet benyújtó anyagi lehetőségei elégtelenek, kaphat-e jogsegélyt az eljárás költségeinek fedezéséhez? 10.
Általában milyen tartást ítél meg a bíróság? Tartásdíj megítélése esetén, hogyan állapítják meg annak összegét? Felülvizsgálható-e a bíróság döntése az élet- vagy családi körülményekben bekövetkező változás esetén? 11.
Hogyan és kinek kell a tartásdíjat fizetni? 12.
Ha a tartásra kötelezett önként nem fizet, milyen intézkedéssel lehet fizetésre kényszeríteni? 13.
Létezik-e a tartásdíj behajtását segítő szervezet vagy (központi vagy helyi) kormányzati szerv? 14.
A kötelezett helyébe léphetnek-e ezek, és fizethetik-e helyette a tartásdíjat vagy annak részét? Ha a keresetet benyújtó a Cseh Köztársaságban van, a tartásra kötelezett lakóhelye viszont egy másik országban van: 15.
Kérhet-e segítséget a keresetet benyújtó valamilyen szervezettől vagy kormányzati szervtől a Cseh Köztársaságban? 16.
Ha igen, hogyan lehet felvenni a kapcsolatot ezzel a szervezettel vagy kormányzati szervvel? 17.
Milyen segítséget kaphat a keresetet benyújtó ettől a szervezettől vagy kormányzati szervtől? Ha a keresetet benyújtó egy másik országban van, a tartásra kötelezett pedig a Cseh Köztársaságban: 18.
A keresetet benyújtó intézhet-e kérést közvetlenül a Cseh Köztársaság valamilyen szervezetéhez vagy kormányzati szervéhez? 19.
Ha igen, hogyan lehet felvenni a kapcsolatot ezzel a szervezettel vagy kormányzati szervvel? 20.
Milyen segítséget kaphat a keresetet benyújtó ettől a szervezettől vagy kormányzati szervtől? 1. Mit takarnak a „tartás” és „tartási kötelezettség” fogalmak a Cseh Köztársaság joga szerint?
A tartást a
kötelezett fizeti a jogosultnak megélhetési költségei fedezése céljából.
A szülőknek tartási
kötelezettségük van gyermekeik felé, a felmenőknek és a leszármazottaknak
kölcsönös tartási kötelezettségük van egymás felé, és ugyanez vonatkozik a
házastársakra is. Elvben a házastárs követelheti a megszokott életszínvonal
fenntartásának biztosítását. A bíróság akkor állapít meg tartási
kötelezettséget, amikor a házastársak nem ugyanabban a háztartásban élnek.
Házastársak között a tartás fizetése a házastársi közösség jogintézményén
alapul, melynek alapján mindkét házastársnak joga van a közös tulajdonról
való rendelkezésre.
Válás esetén a magát eltartani
nem képes házastárs volt házastársától tartást követelhet.
A bíróság nem
ítél meg tartást abban az esetben, ha az a jó erkölcsökbe ütközne (contra
bonos mores).
apja nincs összeházasodva a gyermek anyjával, akkor két éven keresztül
köteles megfelelő összeggel hozzájárulni az anya önfenntartásához, a
terhességgel és a gyermekszüléssel kapcsolatos költségeket is beleértve.
A gyermeket gondozó személy a
gyermek szülője vagy szülei által fizetendő tartásdíjra jogosult, és az
elvált szülő ugyancsak jogosult a másik szülő által fizetendő gyerektartásra.
2. Hány éves korig jogosult a gyermek tartásdíjra?
A gyermek egészen addig
jogosult a tartásdíjra, amíg nem képes eltartani önmagát. Ez általában 18
éves korban következik be, amikor a gyermek eléri a felnőttkort.
Bekövetkezhet azonban később is – továbbtanulás esetén – vagy korábban, ha a
gyereknek már állása van, vagy ha például olyan ingatlan tulajdonosa, melyből
szükségleteinek kielégítésére alkalmas jövedelme származik.
Kiskorú gyermek esetében a
bíróság kérelem nélkül is elrendeli a tartásdíj fizetését. A tartásdíj
összege a bírósági eljárás megindítását követő három évben határozható meg,
csökkenthető vagy emelhető. Felnőtt gyermek esetében a bíróság kérelem nélkül
nem állapít meg tartási kötelezettséget.
3. Mely esetekben alkalmazandó a Cseh Köztársaság joga?
A Cseh Köztársaság joga akkor
alkalmazandó, ha mindkét fél állandó lakóhelye a Cseh Köztársaságban van, illetve
ha hosszú távon az országban tartózkodnak. Ugyancsak a Cseh Köztársaság joga
vonatkozik arra az esetre, ha a Cseh Köztársaságban élő személy külföldi
személytől igényel tartást.
4. Amennyiben nem ez a jog alkalmazandó, milyen jogot alkalmaznak a Cseh Köztársaság bíróságai?
A tartási jogviszonyt annak az
államnak a joga szabályozza, melynek a tartási igényt érvényesíteni kívánó
személy az állampolgára. Ha külföldi állandó lakhellyel rendelkező kérelmező
kívánja a tartási igényt a Cseh Köztársaság állampolgárával szemben
érvényesíteni, akkor a cseh bíróságok a kérelmező állampolgársága szerinti
ország jogát alkalmazzák. Ellenkező esetben, amikor a Cseh Köztársaságban élő
kérelmező külföldivel szemben kíván tartási igényt érvényesíteni, a bíróságok
a cseh jogot alkalmazzák.
5. A tartási kötelezettség megállapítását igénylőnek külön szervezethez, kormányzati szervhez vagy bírósághoz kell fordulnia?
megállapítása a bíróságok feladatkörébe tartozik.
6. Benyújtható-e kérelem rokon, közeli hozzátartozó vagy kiskorú gyermek nevében?
A gyermeket gondozó szülőnek
joga van a gyermek nevében a másik szülővel szemben tartási igénnyel
fellépni. A gondnok, illetve gyám ugyanígy eljárhat a gyermek nevében.
7. Ha a tartási kötelezettség megállapítását igénylő bírósághoz kíván fordulni, honnan tudja, hogy melyik bíróság illetékes az ügyben?
A tartási igényekről első fokon
a kerületi bíróság dönt. A tartási kötelezettség megállapítását igénylő fél a
saját vagy a gondozásában álló személy állandó lakóhelye szerint illetékes
kerületi bíróságon indíthat eljárást.
8. A tartási kötelezettség megállapítását igénylőnek közvetítőn (pl. ügyvéden, meghatározott szervezeten vagy kormányzati szerven) keresztül kell benyújtania a keresetet a bírósághoz? Ha nem, akkor milyen eljárást kell alkalmazni?
A törvény nem írja elő a
keresetet benyújtónak jogi képviselő alkalmazását. Csak a bíróság előtt
önállóan eljárni nem képes természetes személy nevében kell jogi képviselőnek
eljárnia, aki lehet a bíróság által kijelölt gyám vagy – kiskorú esetében –
az egyik szülő. A keresetet benyújtó azonban választhatja azt a megoldást is,
hogy egy általa megbízott személlyel, pl. ügyvéddel képviselteti magát a
9. Kell-e a tartási kötelezettség megállapítását kérelmezőnek illetéket fizetnie a kereset benyújtásához? Ha igen, általában mekkora összeget jelent ez? Ha a keresetet benyújtó anyagi lehetőségei elégtelenek, kaphat-e jogsegélyt az eljárás költségeinek fedezéséhez?
megállapítását kérelmezők mentesülnek a bírósági illetékek fizetése alól. Ha
a keresetet benyújtó ügyvédet kíván fogadni, akkor – eltérő megállapodás
hiányában – ügyvédjét a díjtáblázatnak megfelelően kell fizetnie. Az ügyvéd
díjazása azonban a megfelelő összeggel csökkenthető vagy elengedhető, ha a
keresetet benyújtó szociális körülményei és tulajdonviszonyai azt indokolják.
10. Általában milyen tartást ítél meg a bíróság? Tartásdíj megítélése esetén, hogyan állapítják meg annak összegét? Felülvizsgálható-e a bíróság döntése az élet- vagy családi körülményekben bekövetkező változás esetén?
Kereset benyújtása esetén a
bíróság olyan szinten állapítja meg a tartásdíjat, mely a gyermek alapvető
szükségleteinek fedezését, eltartását és életszínvonalát biztosítani képes. A
tartásdíj-fizetési kötelezettség megállapítása, illetve a kötelezettség
módosítása vagy visszavonása esetén a bíróság általában figyelembe veszi a
kedvezményezett megalapozott szükségleteit, a kötelezett képességeit,
lehetőségeit és vagyonát, valamint a gyermek jogát arra, hogy a szülőkével
megegyező életszínvonalon éljen. Szülő gyerektartási kötelezettségének
megállapításához a bíróság figyelembe veszi, hogy melyik szülő milyen
mértékben gondozza a gyermeket. Ha a szülők együtt élnek, azt is figyelembe
kell venni, hogy a szülők mivel járulnak hozzá a közös otthon fenntartásához.
esetén a kiskorú tartására vonatkozó megállapodást és bírósági határozatot a
bíróság akár kereset benyújtása nélkül is módosíthatja, egyébként csak
kereset benyújtása esetén jár el. A tartásdíj csökkentése vagy megvonása
esetén a már kifizetett tartásdíj visszatérítése nem igényelhető.
11. Hogyan és kinek kell a tartásdíjat fizetni?
A tartásdíjat rendszeres
részletekben kell fizetni vagy közvetlenül a kedvezményezettnek, vagy a
kedvezményezettről gondoskodó személynek. A gyerektartás mellett a bíróság
egyes esetekben elrendelheti egy tartási célú összeg letétbe helyezését, melynek
kifizetése a jövőben válik esedékessé. Emellett megteszi a megfelelő
lépéseket annak biztosítására, hogy a meghatározott tartásdíj rendszeres havi
részleteinek kifizetése megtörténjen.
12. Ha a tartásra kötelezett önként nem fizet, milyen intézkedéssel lehet fizetésre kényszeríteni?
Ha a kötelezett önként nem
teljesíti a bírósági határozatot, a kedvezményezett keresetben kérheti a
határozat bírósági végrehajtását, mely lehet jövedelem letiltása, számla
zárolása, vagyontárgy értékesítésének kikényszerítése, üzletrész értékesítése
vagy ingatlant terhelő zálogjog alapítása bírósági határozattal.
13. Létezik-e a tartásdíj behajtását segítő szervezet vagy (központi vagy helyi) kormányzati szerv?
A magukat rászorulónak tekintő,
nem támogatott gyermekek, akik esetében a gyermektől külön élő kötelezett nem
tartja tiszteletben a bírósági határozatban megállapított tartási
kötelezettséget, a meghatározott tartásdíjjal egyenértékű támogatásra
jogosultak. A támogatás folyósításáról az illetékes helyi vagy városi
önkormányzat dönt.
14. A kötelezett helyébe léphetnek-e ezek, és fizethetik-e helyette a tartásdíjat vagy annak részét?
(önkormányzat) részben vagy egészen átvállalhatja harmadik személy tartási
kötelezettségét. Ilyenkor joga van a teljes összeg kifizetését követelni a
harmadik személytől.
Ha a keresetet benyújtó a Cseh Köztársaságban van, a tartásra kötelezett lakóhelye viszont egy másik országban van:
15. Kérhet-e segítséget a keresetet benyújtó valamilyen szervezettől vagy kormányzati szervtől a Cseh Köztársaságban?
A számos országgal kötött, a
Cseh Köztársaság számára kötelező erejű kétoldalú jogsegély-megállapodások,
illetve az olyan többoldalú egyezmények, melyekhez a Cseh Köztársaság is
csatlakozott, lehetővé teszik a tartásról szóló végzések foganatosítását.
Bizonyos országok esetében, melyek viszonylatában szerződéses megállapodások
nincsenek, a tartásról szóló végzések viszonossági alapon foganatosíthatók.
megállapítását kérelmező tehát a Cseh Köztársaság Külügyminisztériumához
fordulhat, mely az adott megállapodás alapján közbenjár a tartásdíj
fizetésének ügyében akkor, ha a kötelezett egy másik országban él. A Cseh
Köztársaságban élő kérelmező emellett bármely Cseh Köztársaságban működő
bíróságnál (nem csak a lakóhelye szerint illetékes bíróságnál) kérvényezheti
kereset elkészítését, és a Cseh Köztársaság minden bírósága köteles az ilyen
kérésnek eleget tenni. Ezután a bíróság a Cseh Köztársaság Igazságügyi
Minisztériumán keresztül felveszi a kapcsolatot az illetékes külföldi
igazságügyi szervvel, melyhez a keresetet benyújtja.
Gyerektartási ügyben a
Gyermekek Nemzetközi Jogvédő Hivatalához (Úřad pro mezinárodně právní ochranu
dětí) is lehet fordulni.
16. Ha igen, hogyan lehet felvenni a kapcsolatot ezzel a szervezettel vagy kormányzati szervvel?
A tartási kötelezettség megállapítását kérelmező a következőkhöz fordulhat:Külügyminisztérium - Loretánské náměstí 5118 00 Prága 1Tel:+420 224 18 1111, E-mail Gyermekek Nemzetközi Jogvédő Hivatala - Benešova 22602 00 Brnotel.: +42 05/42215443-5fax : +42 05/42212836E-mail
17. Milyen segítséget kaphat a keresetet benyújtó ettől a szervezettől vagy kormányzati szervtől?
A tartási igények meglévő
jogcím alapján érvényesíthetők, amit ebben az esetben a cseh vagy külföldi
bíróság adott személynek történő tartásdíj fizetéséről szóló végzése
biztosít. A keresetet benyújtónak kérelmet kell benyújtania a Gyermekek
Nemzetközi Jogvédő Hivatalához (Úřad pro mezinárodně právní ochranu dětí),
melyben meg kell adnia a gyermek és saját adatait, valamint a kötelezett
adatait, és elő kell adnia a tartásra vonatkozó végzés végrehajtására
irányuló kérelem hétterében álló alapvető tényállást. A kérelemhez csatolni
kell a vonatkozó iratokat, különösen a bírósági határozatokat. A hivatal
ezután megteszi az előírt intézkedést.
A Külügyminisztérium a tartási
igényt beterjesztő személy kérelmét továbbítja az érintett ország illetékes
hatóságai felé. A hatóságok felveszik a kapcsolatot a kötelezettel, és
elintézik az ügyet.
Ha a keresetet benyújtó egy másik országban van, a tartásra kötelezett pedig a Cseh Köztársaságban:
18. A keresetet benyújtó intézhet-e kérést közvetlenül a Cseh Köztársaság valamilyen szervezetéhez vagy kormányzati szervéhez?
Ha a tartási keresetet benyújtó
külföldön él, akkor a lakóhelye szerinti ország illetékes hatóságával kell
felvennie a kapcsolatot, mely kapcsolatba lép a Gyermekek Nemzetközi Jogvédő
Hivatalával (Úřad pro mezinárodně právní ochranu dětí) vagy a Cseh
Köztársaság más illetékes szervével.
19. Ha igen, hogyan lehet felvenni a kapcsolatot ezzel a szervezettel vagy kormányzati szervvel?
20. Milyen segítséget kaphat a keresetet benyújtó ettől a szervezettől vagy kormányzati szervtől?
« Tartási igények - Általános információk | Csehország - Általános információk »